Det vil være ærgerligt, hvis Venligboerne bliver kuppet politisk, mener udlændingeminister Inger Støjberg fra Venstre, der inviterer den nordjyske stifter af foreningen til kaffe om netop det.

I et interview i Radio24syv nævner ministeren venligbo og forfatter Anne Lise Marstrand Jørgensen, der har været ude at kritisere forholdene i asyl-teletlejren i Haderslev.

- Jeg synes, at Venligboerne har gjort et stort og fint stykke arbejde, jeg er bare lidt træt af, at de bliver kapret i den politiske dagsorden. Som jeg ser det, var idéen med Venligboerne slet ikke det, det for nogen er blevet, siger Inger Støjberg.

Læs også : Yale-professor indstiller Venligboerne til Nobels Fredspris

Stifteren af foreningen Venligboerne, Merete Pilgaard, har allerede sagt ja til kaffeinvitationen fra udlændingeministeren.

- Vi vil rigtig gerne oplyse om, hvad det egentlig handler om, når man kalder sig venligbo, siger hun.

Hun ærgrer sig ligesom ministeren over, at nogle bruger Venligboerne som platform for politiske budskaber.